Dejiny letectva

História letectva sa zaoberá vývojom mechanického letectva od prvých pokusov v lietaní šarkanov až do neprerušovaných, kontrolovaných motorových letov až do súčasnosti.

Túžba ľudstva lietať sa pravdepodobne prejavila v Číne, kde sú zaznamenané prvé pokusy lietať na šarkanoch zo 6. storočia. Prvý let klzákom predviedol Abbas Ibn Firnas v Andalúzii v 9. storočí. Sen Leonarda da Vinci lietať možno nájsť vo viacerých jeho dielach, ale da Vinci sa letieť nikdy nepokúsil. Prvé vážne pokusy lietať sa konali v 18. storočí v Európe s teplovzdušnými balónmi (1783), klzákmi (Otto Lilienthal, 1891) a lietadlá s vlastným pohonom (bratia Wrightovci, 1903).

Odvtedy sa konštruktéri lietadiel pokúšajú o väčšiu rýchlosť, vzdialenosť, vyššiu výšku a lepšiu kontrolovateľnosť letov. Zoznam dôležitých faktorov ovplyvnil vynájdenie lietadla:
Kontrola – pôvodné klzáky boli kontrolované pohybmi tela pilota (Lilienthal), alebo skrútením krídel (Wrightovci). Moderné lietadlá sú ovládané ovládacím plochami a výškovými kormidlami a tie sú zautomatizované počítačom.
Sila – motory lietadiel sa stávajú ľahšie a efektívnejšie, od parného pohonu Clémenta Adera až po piestové, prúdové a raketové motory.
Materiál – pôvodné konštrukcie boli vyrobené z plátna, či dreva, neskôr boli vyrábané z hliníka a zo zložených materiálov.

Medzníky v rozvoji letectva 
 okolo 1500  – Leonardo da Vinci sa zaoberal princípmi konštrukcie lietajúceho stroja
 1754 – Michail Vasilievič Lomonosov zostrojil model vrtuľníka na meteorologické skúmanie atmosféry
 1783 – Joseph Michel Montgolfier a Jacques Étienne Montgolfier zostrojili papierový balón, v ktorom sa ako prví ľudia vzniesli Jean-François Pilâtre de Rozier a François Laurent d'Arlandes
 1882  – Alexandr Fiodorovič Možajskij uskutočnil prvé úspešné pokusy riadeného skoku lietadla ťažšieho ako vzduch za pomoci naklonenej roviny
 1891  – Otto Lilienthal lietal prvýkrát na závesnom klzáku vlastnej konštrukcie
 1900  – Ferdinand von Zeppelin uskutočnil prvé lety so vzducholoďou
 1903  – Orville Wright a Wilbur Wright uskutočnili prvý riadený let letúňa
 1906  – Alberto Santos-Dumont uskutočnil prvý uznaný let letúňa v Európe.
 1909  – Louis Blériot preletel prvýkrát kanál La Manche
 1919  – John Alcock a Arthur Whitten Brown na lietadle Vickers Vimy uskutočnili prvý prelet Atlantického oceánu (na trase Newfoundland – Írsko)
 1919  – George Herbert Scott preletel prvýkrát Atlantický oceán vzducholoďou (trasa Škótsko – Newfoundland)
 1927  – Charles Lindbergh uskutočnil prvý sólo prelet letúňom na trase New York – Paríž
 1947  – Chuck Yeager na experimentálnom lietadle Bell X-1 ako prvý  prekročil rýchlosť zvuku.

Prvé lety 
Sen ľudí lietať nastal z pozorovania vtákov a bol zobrazený v rôznych mýtoch (napríklad mýtus o Daidalovi a Ikarovi v gréckej mytológii, alebo mýtický lietajúci stroj Vimana v Rámájane). Prvé pokusy spočívali väčšinou v tom, že ľudia sa snažili pripojiť k sebe krídla ako imitácia vtákov, akým bol aj Daidalos a jeho krídla z pier a vosku. Pokusy napodobniť vtákov pripojením krídel pokračovali až do 17. storočia.

Balóny a šarkany v Číne 
V Číne boli prvýkrát použité teplovzdušné balóny, ktoré sa volali Kongming lantern. Ich vynálezcom bol vojenský generál Zhuge Liang, ktorý ich vraj používal na odstrašenie nepriateľov. Podľa britského vedca Josepha Needhama bolo podobné zariadenie používajúce lampu v papierovom kryte už skôr v 3. storočí pred Kr. tiež v Číne.

Počas vlády dynastie Jüan (13. storočie), vojvodcovia ako Chubilaj používali obdĺžnikovité lampy hojne počas festivalov, kde priťahovali pozornosť ľudí. V období Mongolskej ríše sa konštrukcia lámp rozšírila po Hodvábnej ceste do Strednej Ázie a na Blízky východ. Skoro rovnaké objekty s lampami sa používajú na oslavách v Tibetu a počas osláv Díválí v Indii. Neexistuje ale dôkaz, ktorý by hovoril o tom, že tieto prostredníctvom týchto balónov sa ľudia snažili lietať.

V roku 559 bol počas boja o moc zaznamenaný ľudský let na šarkanovi v provincií Severné Wei. Po smrti panovníka Juana Langa sa novým panovníkom stal Gao Huan. Po smrti Gao Huana sa novým panovníkom stal jeho syn, Gao Huan, jeho synom bol Juan Huangtou. Ten bol uväznený a prinútený letieť na šarkanovi z veže Ye. Juan Huangtou letel cez mesto a let prežil, ale zakrátko bol popravený. Pravdepodobne sa tento nápad objavil opäť o pár storočí neskôr, keď s ním prišiel Marco Polo.

Referencie

Zdroj 

Dejiny techniky
Letectvo